Wyspy Marshalla (Republika Wyspōw Marshalla, marszalsko godka: "Aolepān Aorōkin M̧ajeļ", ang. "Republic of the Marshall Islands") – państwo we Ôceaniji, rozlygowane na Pokojnym Ôceanie, na pōłnoc ôd Nauru a Kiribati, na wschōd ôd Mikronezyji a na połednie ôd amerykańskij wyspy Wake. Kolōnijo miymiecko ôd 1885, niyskorzi pode władzōm Japōniji, we 1944 zajynte bez USA, ôd 1986 wolne państwo stowarziszōne ze USA. We lotach 1945- lota 60. XX stolecio prōgowano sōm nuklearno brōń (na atolach Bikini a Enawetak). Gospodarka ôparto na pōmocy finansowyj ze USA, bauerstwie a produkcyji pamiōntek.